b"\n_START_ARTICLE_\nOsciloscop\n_START_PARAGRAPH_\nOsciloscopul este un aparat electronic de m\xc4\x83sur\xc4\x83 care serve\xc8\x99te la observarea \xc8\x99i m\xc4\x83surarea  unui semnal de tensiune electric\xc4\x83 cu varia\xc8\x9bie (frecven\xc8\x9b\xc4\x83) constant\xc4\x83, sau a mai multor semnale simultane de tensiune ce evolueaz\xc4\x83 discret, folosind pentru asta \xc3\xaen mod uzual un c\xc3\xa2mp grafic vizualizator (ecran), unde axa 'X'-lor (abscisa) este axa timpului iar axa 'Y'-lor (ordonata) este axa reprezent\xc4\x83rii amplitudinilor semnalelor de m\xc4\x83surat (observat).\n_START_SECTION_\nIstoric\n_START_PARAGRAPH_\nPrimul osciloscop a fost construit \xc3\xaen 1897 la Strasbourg de c\xc4\x83tre fizicianul german Karl Ferdinand Braun, cel care printre altele a descoperit \xc3\xaen 1874 c\xc4\x83 un contact punctiform pe un semiconductor are proprietatea de a redresa curentul alternativ. Tot el inventase \xc8\x99i tubul catodic, dar \xc3\xael folosise numai pentru a studia propriet\xc4\x83\xc8\x9bile fasciculelor de electroni (numite atunci \xe2\x80\x9eraze catodice\xe2\x80\x9d). Braun a introdus \xc3\xaen tubul catodic o pereche de pl\xc4\x83ci metalice \xc3\xaentre care a generat un camp electric prin aplicarea unei tensiuni. Astfel, dac\xc4\x83 tensiunea aplicat\xc4\x83 pe aceste pl\xc4\x83ci este alternativ\xc4\x83, fasciculul de electroni este deflectat dintr-o parte \xc3\xaen alta (\xc3\xaenspre placa pozitiv\xc4\x83), ceea ce se poate observa prin oscilarea punctului luminos de pe ecranul tubului catodic. \xc3\x8en cinstea acestei inven\xc8\x9bii, tubul catodic este numit \xc8\x99i ast\xc4\x83zi, \xc3\xaen \xc8\x9b\xc4\x83rile unde se vorbe\xc8\x99te limba german\xc4\x83, \xe2\x80\x9etub Braun\xe2\x80\x9d (\xe2\x80\x9eBraunsche R\xc3\xb6hre\xe2\x80\x9d)._NEWLINE_Osciloscopul modern a fost dezvoltat de Allen DuMont."